|  |  |  |
| --- | --- | --- |
| **REPUBLICA MOLDOVA****CONSILIUL RAIONAL CAHUL**MD-3909, mun.Cahul, Piaţa Independenţei, 2tel.(299) 3-49-88, fax.(299) 2-20-58 | http://upload.wikimedia.org/wikipedia/commons/thumb/a/a3/Coat_of_arms_of_Moldova.svg/2000px-Coat_of_arms_of_Moldova.svg.png | **РЕСПУБЛИКА МОЛДОВА****РАЙОННЫЙ СОВЕТ КАХУЛ**МD-3909, мун.Кахул, Пяца Индепенденцей, 2tel.(299) 3-49-88, fax.(299) 2-20-58 |
|  |

***PROIECT***

**D E C I Z I E**

**mun. Cahul**

**Nr. \_\_\_\_\_\_ din \_\_\_\_\_\_\_ 2020**

**Cu privire la activitatea Întreprinderii Municipale**

**„Centrul Stomatologic Raional Cahul”**

În temeiul art. 43 din Legea nr. 436/2006 privind administrația publică locală, art. 9 alin. 2 lit. e) din Legea nr. 121/2007 privind administrarea și deetatizarea proprietății publice, Legii nr. 246/2017 cu privire la întreprinderea de stat și întreprinderea municipală, Legii nr.435/2006 privind descentralizarea administrativă, Legii nr. 246/2017 cu privire la întreprinderea de stat și întreprinderea municipală, Hotărârii Guvernului nr. 484/2019 pentru aprobarea unor acte normative privind punerea în aplicare a Legii nr.246/2017 cu privire la întreprinderea de stat și întreprinderea municipală, avizului Comisiei consultative de specialitate probleme sociale (învăţământ, tineret, sport, cultură, sănătate, asistenţă socială, protecţia drepturilor copilului, utilizarea forţei de muncă), examinând Raportul de activitate al ÎM „Centrul Stomatologic Raional Cahul”, Consiliul Raional Cahul

**DECIDE:**

1. Se aprobă:
	1. Raportul anual privind activitatea economico-financiară a Î.M. „Centrul Stomatologic Raional Cahul” pe anul 2019, conform anexei nr. 1;
	2. Organigrama și statele de personal ale Î.M. „Centrul Stomatologic Raional Cahul” pentru anul 2020, conform anexei nr. 2;
	3. Statutul Î.M. „Centrul Stomatologic Raional Cahul” în redacție nouă, conform anexei nr. 3;
	4. Regulamentul Consiliului de administraţie al Î.M. „Centrul Stomatologic Raional Cahul”, conform anexei nr. 4;
	5. Regulamentul Comisiei de cenzori a Î.M. „Centrul Stomatologic Raional Cahul”, conform anexei nr. 5;
	6. Componența Consiliului de administrație al Î.M. „Centrul Stomatologic Raional Cahul”, în număr de 5 persoane, conform anexei nr. 6;
	7. Componența Comisiei de Cenzori a Î.M. „Centrul Stomatologic Raional Cahul”, în număr de 3 persoane, conform anexei nr. 7 la prezenta decizie.
2. Se abrogă pct. 1 din Decizia nr. 04/15-IV din 18.05.2017 „Cu privire la Statutul și Regulamentul de activitate ale ÎM „Centrul Stomatologic Raional Cahul”.
3. Se permite utilizarea profitului net obținut din activitatea întreprinderii pe anul 2019, în sumă de 149 484 lei, pentru dezvoltarea și modernizarea Î.M „Centrul Stomatologic Raional Cahul”.
4. Controlul asupra executării prezentei decizii va fi exercitat de către vicepreședintele raionului Cahul, dl Vladimir Calmîc, și de Comisia consultativă de specialitate probleme sociale (învăţământ, tineret, sport, cultură, sănătate, asistenţă socială, protecţia drepturilor copilului, utilizarea forţei de muncă).

**Preşedintele şedinţei**

**Consiliului Raional Cahul**

 ***Contrasemnează:***

 **Secretarul**

**Consiliului Raional Cahul Cornelia PREPELIȚĂ**

***Elaborat: V. Golub,*** șef adjunct DEDT \_\_\_\_\_\_\_\_\_\_

***Coordonat: V. Calmîc,*** vicepreşedintele raionului***\_\_\_\_\_\_\_\_\_\_\_\_\_\_\_\_\_***

 ***R. Nedov,*** vicepreşedintele raionului***\_\_\_\_\_\_\_\_\_\_\_\_\_\_\_\_\_***

***Avizat pentru legalitate: E. Olaru***, șef Serviciul juridic și resurse umane  ***\_\_\_\_\_\_\_\_\_\_\_\_***

***Avizat: C. Prepeliţă,*** secretarul Consiliului Raional***\_\_\_\_\_\_\_\_\_\_\_\_\_***

**NOTĂ INFORMATIVĂ**

**la proiectul de decizie** **„Cu privire la activitatea ÎM**

**„Centrul Stomatologic Raional Cahul”**

***I. Denumirea autorului şi, după caz, a participanţilor la elaborarea proiectului***

Direcția Economie și dezvoltare teritorială.

***II. Condițiile ce au impus elaborarea proiectului***

Proiectul deciziei a fost elaborat de către Direcţia economie și dezvoltare teritorială, în conformitate cu prevederile art. 43 al Legii nr. 436 din 28.12.2006 privind administrația publică locală, Legea nr. 121-XVI din 04.05.2007 privind administrarea și deetatizarea proprietății publice, Legea nr. 246 din 23.11.2017 cu privire la întreprinderea de stat și întreprinderea municipală. Conform art. 4 alin. (2) lit.i) din Legea nr.435-XVI din 28.12.2006 privind descentralizarea administrativă, autoritățile publice locale administrează întreprinderile municipale de interes raional. Luându-se în considerare Hotărârea de Guvern Nr. 484 din 18.10.2019 pentru aprobarea unor acte normative privind punerea în aplicare a Legii nr.246/2017 cu privire la întreprinderea de stat și întreprinderea municipală, care a aprobat documentele – model de reglementare a activității întreprinderilor de stat și municipale, se impun operarea unor modificări în actele de constituire ale ÎM „Centrul Stomatologic Raional Cahul”.

***III. Principalele prevederi ale proiectului de decizie***

În urma examinării setului de documente prezentat de către dl Radu Sergiu, directorul întreprinderii municipale „Centrul Stomatologic Raional Cahul”, se propune spre aprobare în cadrul şedinţei Consiliului Raional Cahul Raportul anual privind activitatea economico-financiară a Î.M. „Centrul Stomatologic Raional Cahul” pe anul 2019 și utilizarea pentru dezvoltarea și modernizarea întreprinderii a profitului net înregistrat în valoare de 149 484 lei. Se propune spre aprobare și Organigrama și statele de personal ale întreprinderii. În conformitate cu Hotărârea de Guvern Nr. 484 din 18.10.2019, se propun spre aprobare Statutul ÎM ”Centrul Stomatologic Raional Cahul” în redacție nouă, Regulamentele Consiliului de administraţie și a Comisiei de cenzori, precum și componența acestora.

**IV. Fundamentarea economico-financiară**

Implementarea prezentului proiect nu va necesita cheltuieli suplimentare.

**V. Consultarea publică a proiectului**

În scopul respectării prevederilor Legii nr. 239 din 13 noiembrie 2008 privind transparența în procesul decizional, proiectul deciziei a fost plasat pe pagina web a Consiliului raional [www.cahul.md](http://www.cahul.md) la directoriul „Transparenţa decizională” la secţiunea „Anunțuri privind organizarea consultărilor publice”. Proiectul de decizie se prezintă comisiilor consultative de specialitate pentru avizare şi propunerii Consiliului Raional pentru examinare şi adoptare în şedinţă plenară.

***Victoria Golub,***

***Şef adjunct al Direcției***

***economie și dezvoltare teritorială***